ได้เวลาช้อน 4 หุ้นน้ำตาล ชู PBVต่ำ พร้อมเด้งรับราคาตลาดโลกพุ่ง
ได้เวลาช้อน 4 หุ้นน้ำตาล ชู PBVต่ำ พร้อมเด้งรับราคาตลาดโลกพุ่ง
16 ต.ค. 2561

“ข่าวหุ้นธุรกิจออนไลน์” ได้ทำการสำรวจบทวิเคราะห์ของ บริษัทหลักทรัพย์เอเซียพลัส จำกัด ในหุ้นผู้ดำเนินธุรกิจเกี่ยวกับน้ำตาล หลังจากราคาน้ำตาลปรับตัวเพิ่มขึ้นอย่างต่อเนื่อง โดย ราคาน้ำตาลที่ปรับเพิ่มขึ้น ถือเป็น Sentiment เชิงบวกต่อราคาขายเฉลี่ยปี 2561/62 ในกลุ่มน้ำตาล ได้แก่ KSL, KTlS ,KBS และ BRR 
ด้าน บล.เอเซีย พลัส แนะนำลงทุนหุ้นในกลุ่มเกษตร-อาหาร “มากกว่าตลาด”  โดยราคาน้ำตาลดิบในตลาดโลก ณ วันที่ 15 ต.ค. 61 เท่ากับ 13.43 เซ็นต์/ปอนด์ ปรับเพิ่มขึ้น 3.9% จากสัปดาห์ก่อนหน้า สถานการณ์ราคาน้ำตาลโลกปรับเพิ่มขึ้นต่อเนื่องจากสัปดาห์ก่อน และปรับเพิ่มขึ้นถึง 19.9% นับตั้งแต่ต้นเดือนต.ค. 61 เนื่องจากค่าเงินเรียลบราซิล/ดอลลาร์สหรัฐฯ แข็งค่าขึ้นถึง 7.7% นับตั้งแต่ต้นเดือนต.ค. 61 มาที่ 3.74 เรียล/ดอลลาร์สหรัฐฯ แข็งค่าสุดในรอบ 2 เดือน ทำให้ผู้ส่งออกน้ำตาลจากบราซิลแปลงเป็นรายได้เป็นเงินเรียลได้ลดลงจากเดิม ซึ่งลดความจูงใจในการส่งออกน้ำตาลลดลงชั่วคราว
ขณะที่แนวโน้มผลผลิตน้ำตาลโลกจะออกสู่ตลาดต่ำกว่าที่คาดไว้ จากปัญหาภัยแล้งในบราซิล และปริมาณฝนตกในไทยน้อยกว่าปีก่อน กดดันแนวโน้มผลผลิตน้ำตาลจากบราซิลและไทยออกสู่ตลาดลดลงในปี 2561/62 หนุนแนวโน้มราคาน้ำตาลดิบโลกปรับเพิ่มขึ้นได้ในช่วงที่เหลือของปี 2561-62
ทั้งนี้ ราคาน้ำตาลเฉลี่ยตั้งแต่ต้นปีบัญชี 2560/61 (พ.ย. 60) อยู่ที่ 12.66 เซ็นต์/ปอนด์ ปรับลดลง 24.2% จากราคาน้ำตาลเฉลี่ยปี 2559/60 ทั้งนี้ บริษัท อ้อยและน้ำตาลทราย จำกัด (อนท.) ได้ทำสัญญาขายน้ำตาลดิบล่วงหน้าปี 2560/61 ไปทั้งหมดแล้ว ที่ราคาน้ำตาลดิบเฉลี่ย 14.50 เซ็นต์/ปอนด์ (รวม Thai premium ราว 1 เซ็นต์/ปอนด์) สอดคล้องกับสมมติฐานราคาน้ำตาลดิบเฉลี่ยปี 2560/61 ที่   14.50 เซ็นต์/ปอนด์
โดย บริษัท อ้อยและน้ำตาลทราย จำกัด ได้ทำสัญญาขายน้ำตาลทรายดิบล่วงหน้าสำหรับปี 2561/62 ไว้เพียง 2% ที่ราคาขายน้ำตาลเฉลี่ย 12 เซ็นต์/ปอนด์ เนื่องจากราคาน้ำตาลโลกยังอยู่ในระดับค่อนข้างต่ำ ต่ำกว่าสมมติฐานราคาขายน้ำตาลดิบเฉลี่ยปี 2561/62 ที่ฝ่ายวิจัยกำหนดไว้ที่ 14 เซ็นต์/ปอนด์เล็กน้อย แต่ประเมินว่าผู้ประกอบการน้ำตาลไทยจะได้ประโยชน์จากผลผลิตอ้อยที่ออกสู่ตลาดเพิ่มขึ้นในปี 2562 ทำให้มีวัตถุดิบกากอ้อยในการผลิตไฟฟ้าเพิ่มขึ้น และส่งผลให้ต้นทุนการผลิตไฟฟ้าต่อหน่วยลดลง ส่งผลบวกต่อธุรกิจต่อยอด อาทิ ธุรกิจไฟฟ้า เป็นต้น
ทั้งนี้ ราคาน้ำตาลที่ปรับเพิ่มขึ้น ถือเป็น Sentiment เชิงบวกต่อราคาขายเฉลี่ยปี 2561/62 ในกลุ่มน้ำตาล ได้แก่ KSL KTlS KBS และ BRR  นอกจากนี้ ราคาหุ้นกลุ่มน้ำตาลได้สะท้อนราคาน้ำตาลที่ตกต่ำไปมากแล้ว จนราคาหุ้น KSL ซื้อขายที่ PBV ปี 2562 ต่ำเพียง 0.8 เท่า จึงเป็นโอกาสเข้าสะสม KSL ([email protected])